Die Tarot bestaan uit 'n pak van agt en sewentig simboliese prentkaarte wat 'n saam 'n filosofiese kosmologie verteenwoordig. 'n Tarot pak kan in drie dele gedeel word:
16 van die sekondêre Tarotkaarte staan bekend as die Tarothofkaarte, wat verskillende grade van menslike bevoegdhede voorstel.
Die Tarot word deur aanhangers gebruik vir meditasie, waarsêery asook vir visualisering. Waarsêery deur middel van die Tarot bestaan gewoonlik daaruit dat die kaarte goed geskommel word. Die pak word dan in twee gesny en die kaarte word volgens volgorde uitgelê in 'n bepaalde patroon. Elke posisie in die patroon het 'n bepaalde betekenis. Deur die betekenis van die kaart te kombineer met die betekenis van die posisie word 'n uitleg gedoen oor 'n bepaalde situasie. 'n Verdere intepretasie word gedoen deur te kyk na hoe 'n kaart in 'n bepaalde posisie verband hou met ander kaarte. Omdat die kaarte van simboliek gebruik maak, is daar nie 'n enkel korrekte interpretasie van 'n kaart nie. Alhoewel daar gemeenskaplike betekenisse gekoppel word aan kaarte word baie ruimte gelaat vir individuele interpretasie na gelang van die Waarsêer se ervaring en agtergrond.
'n Ander teorie koppel die Tarot aan die Oosterse Roma deur die Arabiese woord "Tariqua" wat beteken die weg van wysheid. Hulle glo dat die kaarte die wysheid van antieke Egipte se priesters verteenwoordig.
Levi Eliphas het 'n koppeling gemaak tussen die Tarot en die Hebreeuse Torah deur aan elk van die primêre kaarte 'n karakter van die Hebreeuse alfabet te koppel. Die alfabet word dan weer gekoppel aan die twee-en-twintig paaie in die boom van die lewe soos wat dit vervat is in die Kaballa
Gurdjieff 'n ander bekende in die okkultisme het na die tarot verwys as die stelsel wat die simboliek van astrologie, alchemie en towerkrag verenig in een stelsel. Volgens Gurdjieff is die stelsels almal in staat om die begrip oor te dra van eenheid. Hy waarsku egter dat die eenheid van die Tarot verstaan moet word, anders kan die Tarot lei tot misverstande.